lv als lv lv it lv es ru lv pl fr eo sl lv lv lv de lv lv fi uz lv uz lv sl lv lv lv lv lv nl lv lv lv en lv lv lv lv lv lv lv lv lv lv lv lv lv lv lv nl lv lv lv lv pt lv pt lv lv pl lv lv en lv lv en lv lv sl lt hbs_lat lv lv nl lv lv lv lv eo lv lv lv sl lt hbs_lat lv lv lv lv en eo lv lv sl lt hbs_lat lv en lv en lv en lv pl fr eo sl lv lv lv de lv lv fi uz lv uz lv sl lv lv nl lv lv lv lv lv pt lv lv pl lv lv en lv lv en lv lv sl lt hbs_lat lv lv eo lv lv sl lt hbs_lat lv lv en eo lv lv sl lt hbs_lat lv en lv en lv lv lv lv en lv lv lv en lv lv lv en lv ceb lv ru lv lv lv lv lv sv lv lv lv lv lv lv eu lv nb nl km km lv ru als lv lv pl fr eo sl lv de lv lv fi uz sl lv lv nl lv lv pl lv en en lv lv sl lv lv eo lv sl lv lv en eo lv lv sl lv en lv en lv lv lv lv
Rīgā un Siguldā viesosies starptautiski atzītais NHK Tokijas bērnu koris no Japānas
Izglītības, kultūras un sporta departaments
Sociālie pakalpojumi ģimenēm ar bērniem
Sociālie pakalpojumi personām ar invaliditāti un garīga rakstura traucējumiem
Īsfilma “Iepazīsim Rīgas apkaimes!” zīmju valodā
Sludinājuma iesniegšana par pirmsskolas vietas maiņu
Informācija par citām jomām
Informācija par citām jomām
Informācija par citām jomām
Sludinājumi par vietu maiņu
Sludinājuma iesniegšana par pirmsskolas vietas maiņu
Rīgā un Siguldā viesosies starptautiski atzītais NHK Tokijas bērnu koris no Japānas
Baltijas un Somijas koncerttūres ietvaros no 2018. gada 21. līdz 25. augustam Latvijā viesosies NHK Tokijas bērnu koris no Japānas (pilnā nosaukumā – Japānas Raidorganizāciju korporācijas Tokijas bērnu koris) diriģentu Kendži Otani un Noriko Kanedas vadībā. NHK Tokijas bērnu koris ir kolektīvs ar vairāk kā 60 gadu ilgu vēsturi (dibināts 1952. gadā), augstu profesionālo meistarību un plašu starptautisko atpazīstamību. Somijā, Igaunijā un Latvijā koris šoreiz koncertēs 63 dziedātāju sastāvā, apvienojot jauniešus vecumā no 12 līdz 20 gadiem.
NHK Tokijas bērnu koris dibināts 1952. gadā ar mērķi uzturēt un atbalstīt Japānas Raidorganizāciju korporācijas izglītojošās un bērnu auditorijai veltītās programmas, paplašinot bērnu redzesloku. Koris piedalījies Japānas Raidorganizāciju korporācijas veidotajās programmās, kā arī sadarbojies ar ārzemju koriem un nozīmīgākajiem Japānas orķestriem. Jau kopš kora 20. jubilejas, kas tika atzīmēta 1972. gadā, ik gadu tiek sniegti NHK Tokijas bērnu kora dibināšanai veltīti koncerti Japānā un ārvalstīs, iepazīstinot klausītājus ar daudzveidīgām programmām, tostarp japāņu komponistu sacerētiem jaundarbiem, kas īpaši veltīti korim. 2018. gadā NHK Tokijas bērnu kori kopskaitā veido 175 dziedātāji. Diriģents Kendži Otani par viesošanos Latvijā saka: “Esam priecīgi sniegt koncertus zemē ar bagātu vēsturi un brīnišķīgu dabu. Ziemeļeiropas un Baltijas valstu spēcīgās kordziedāšanas tradīcijas jau ilgus gadus ir Japānas mūziķu uzmanības lokā. NHK Tokijas bērnu koris ir pagodināts iepazīt latviešu kultūru, vienlaikus iepazīstinot klausītājus ar Japānas kormūziku.”
Kora sadarbības partneris Latvijā ir Rīgas Doma meiteņu koris TIARA un diriģente Aira Birziņa. Rīgas Doma meiteņu koris TIARA šobrīd ir viens no spilgtākajiem Latvijas mūzikas kolektīviem un viens no vadošajiem meiteņu koriem pasaulē, tā daudzveidīgo darbību raksturo mākslinieciski augstvērtīgs sniegums. Kora sastāvā dzied visas Rīgas Doma kora skolas audzēknes no 3. līdz 9. klasei. Abu kolektīvu draudzības pirmsākumi meklējami 2006. gadā, kad pirmoreiz tika organizētas diriģentu apmaiņas programmas un meistarklases. Tāpat latviešu kormūzika bieži skan Latviešu mūzikas festivālā Japānā, kas kopš 2009. gada tiek organizēts Tokijā. Šoreiz abi kori tiksies kopīgā meistarklasē Kultūras centrā “Berģi” un iepazīs latviešu tradīcijas Latvijas Etnogrāfiskajā Brīvdabas muzejā.
22. augustā plkst. 18.00 NHK Tokijas bērnu koris sniegs koncertu Siguldas koncertzālē “Baltais Flīģelis”. Klausītājiem būs iespēja dzirdēt japāņu tradicionālo mūziku, kas vēsta par tālās zemes neparasti iedvesmojošo dabu un dzīves ritumu. Tautas melodijas apdarinājuši tādi japāņu komponisti kā M. Mamija, M. Šibata, K. Otake, M. Miki, M. Kitazume u. c. Programmā iekļauti nozīmīgāko mūsdienu japāņu komponistu – A. Mijoši, K. Matsušitas un T. Suzuki – darbi, skanēs arī latviešu autoru – I. Ramiņa, Dz. Kurmes-Gedroicas, V. Dārziņa, U. Prauliņa – mūzika. Koncertā ieeja bez maksas.
Stiprinot abu valstu draudzību kormūzikas laukā, Rīgas Doma meiteņu koris TIARA un NHK Tokijas bērnu koris aicina uz koncertu “Impresijas” Rīgas Domā 2018. gada 24. augustā plkst. 19.00. Koncertā piedalīsies Jolanta Barinska (ērģeles), Rīgas Doma meiteņu koris TIARA (diriģente Aira Birziņa) un NHK Tokijas bērnu koris (diriģenti Kendži Otani un Noriko Kaneda). Programmā M. Einfeldes, R. Dubras, U. Prauliņa, A. Kalēja, Ž. Alēna, R. Oguras, S. Otas un citu komponistu mūzika. Koncerta “Impresijas” programmā ietvertās muzikālās ainavas klausītājiem dāvās divu izcilu koru priekšnesumus un krāsainus iespaidus varenajās Rīgas Doma ērģeļu skaņās. NHK Tokijas bērnu kora dziedājumā būs klausāms pasaules pirmatskaņojums Uģa Prauliņa jaundarbam “Japānas impresijas”, par ko diriģents K. Otani saka: “Iedvesmojoties no japāņu tradicionālās dzejas, komponists radījis skaistu un aizkustinošu mūzikas skanējumu. Esmu pārliecināts, ka skaņdarbs taps iemīļots arī Japānā.” Meiteņu kora TIARA priekšnesumā skanēs emocionāli piesātinātie M. Einfeldes, K. Krēka un M. Košāra sakrālie skaņdarbi. Skanot R. Dubras “Gavilēm” diviem koriem, koncerta noslēgumā apvienosies latviešu un japāņu dziedošie bērni. Biļetes uz šo koncertu iespējams iegādāties Rīgas Doma kasē.
Rīgas Doma meiteņu koris TIARA ir pateicīgs Siguldas koncertzālei “Baltais Flīģelis”, Siguldas Mākslu skolai “Baltais Flīģelis”, Kultūras centram “Berģi”, Latvijas Etnogrāfiskajam Brīvdabas muzejam un Rīgas Domam par atbalstu!
Rīgas Doma meiteņu kora TIARA projektu vadītāja
Interešu un profesionālās ievirzes (mākslas, mūzikas un sporta) izglītības programmu un amatiermākslas kolektīvu katalogs [ Klausīties ]
Reģistrācija pirmsskolas izglītības iestādei
Rīgas pilsētas darba ar jaunatni plāns 2019.–2023. gadam [ Klausīties ]
Brīvā laika pavadīšanas centri Rīgā un to darba laiki 2022./ 2023. mācību gada 1. pusgadā [ Klausīties ]
PARAKSTIES UZ MŪSU JAUNUMIEM
RD IKSD IZGLĪTĪBA KULTŪRA
K. Valdemāra ielā 5
Informatīvajos materiālos izmantotas fotogrāfijas, lai atspoguļotu Rīgas pašvaldības rīkotus un atbalstītus pasākumus. Gadījumos, ja ir rosinājums, kādu fotogrāfiju dzēst, par to informējiet, sūtot ziņu uz e-pasta adresi: iksd@riga.lv.
Šīs tīmekļa vietnes pārzinis ir Rīgas domes Izglītības, kultūras un sporta departaments, elektroniskā pasta adrese: iksd@riga.lv.
Informējam, ka šajā vietnē tiek izmantotas sīkdatnes (angļu val. "cookies"). Sīkdatne uzkrāj datus par vietnes apmeklējumu. Uzkrātās sīkdatnes var būt pieejamas arī mūsu pārbaudītiem un uzticamiem sadarbības partneriem (trešajām pusēm). Turpinot lietot šo vietni, Jūs piekrītat, ka mēs uzkrāsim un izmantosim sīkdatnes Jūsu ierīcē. Savu piekrišanu Jūs jebkurā laikā varat atsaukt, nodzēšot saglabātās sīkdatnes, taču Jums jāņem vērā, ka, ja atspējosiet noteikti nepieciešamās sīkdatnes, tīmekļa vietne nevarēs darboties pilnvērtīgi. Papildus informācija šeit
Es piekrītu saņemt sīkdatnes Es nepiekrītu saņemt sīkdatnes